**REGULAMENT**

*Prezentul regulament stabileşte metodologia de desfăşurare şi de premiere a*

***Târgului Internațional de Inventică și Educație Creativă pentru Tineret, ICE-USV, ediția III,***

*organizat de**Universitatea „Ștefan cel Mare” din Suceava.*

***Art. 1. Scop***

Proiectul este dedicat atât promovării și încurajării invențiilor și creației științifice studențești cât și diseminării exemplelor de succes privind educația creativă, creşterea gradului de conştientizare la nivelul societăţii, a importanţei şi aportului adus de tinerii cercetători în dezvoltarea tehnologică.

Evenimentul expoziţional îşi propune sporirea interesului tinerei generaţii pentru inovare în toate domeniile cunoașterii, stabilirea unor punți de legătură între tineri cu preocupări comune, punerea în valoare a elementelor de inovare şi inventică ce au ca autori tinerii cercetători (studenţi, studenţi masteranzi, studenţi doctoranzi, doctori şi cercetători cu vârsta maximă de 35 ani).

***Art. 2. Categorii tematice***

Sunt acceptate lucrări din toate domeniile științelor aplicate și inginerești ce reprezintă rezolvări sau realizări tehnice dintr-un domeniu al cunoașterii și care prezintă noutate și progres față de stadiul cunoscut, dar nu aduce atingere moralei, dreptului la viață sau securității de orice fel a persoanelor.

***Art. 3. Înscrierea în concurs***

Fiecare lucrare înscrisă trebuie să fie însoţită de o fişă de înscriere (Anexa 1) trimisă organizatorilor cu cel puțin 25 de zile înainte de începerea manifestării (conform calendarului) la adresele menţionate.

*Fișa de înscriere* trebuie să conţină scopul, procedura / metoda ce stă la baza lucrării, informaţii referitoare la realizarea lucrării, concluzii, alte elemente ce sunt reprezentative pentru lucrare şi care pun în evidenţă activitatea inovativă a autorilor.

La fişa de înscriere se vor anexa copii după cartea de identitate a autorilor.

***Art. 4. Acceptarea lucrărilor***

Fișele lucrărilor propuse și trimise conform calendarului la adresa de email [*danm@usv.ro*](mailto:danm@usv.ro), sunt analizate de *Comitetul științific al manifestării* cu privire la nivelul creativ, deontologic, științific, tehnologic și ingineresc, iar autorii vor primi, conform calendarului, hotărârea cu privire la acceptarea lucrării în programul manifestării.

***Art. 5. Desfășurarea manifestării***

Manifestarea va debuta cu o festivitate de deschidere unde vor fi prezentați organizatorii și juriul.

Organizatorii vor prevedea în program timp suficient pentru amenajarea standurilor înainte de jurizarea lucrărilor.

Jurizarea va consta în prezentarea lucrării de către autori și clarificarea unor aspecte la solicitarea membrilor juriului. Timpul necesar jurizarii va fi în funcție de complexitatea lucrării, de modul în care acesta a fost prezentată de autori și de clarificarea tuturor aspectelor legate de grila de jurizare.

Manifestarea se va încheia cu o festivitate de premiere în care se vor puncta principalele concuzii ale juriului și organizatorilor desprinse în urma derulării acesteia.

Manifestarea va cuprinde o sesiune de workshopuri și prezentări cu privire la educația creativă și la rolul gândirii creative în contextul dezvoltării durabile.

Programul va cuprinde și activități sociale, culturale și sportive menite să strângă legăturile între participanți și să permită generarea unui mediu propice schimbului de idei îi informații.

Prezentarea rezultatelor cercetării în cadrul salonului, în funcţie de capacitatea locaţiei de expunere, este suportată logistic şi financiar de către instituţia organizatoare cu ajutorul partenerilor şi sponsorilor manifestării.

Organizatorii nu asigură fonduri pentru deplasarea echipelor sau pentru transportul exponatelor.

***Art. 6. Prezentarea lucrărilor în cadrul manifestării***

Lucrarea va putea fi prezentată ca poster (obligatoriu) şi/sau exponat (recomandabil).

Mărimea maximă a posterului este 80 x 120 cm. Posterele vor fi vizibile, se vor referi strict la proiect şi se vor expune pe verticală.

Mărimea maximă a exponatului (model, machetă): adâncime 50 cm (din faţă în spate), lățime 80 cm (de pe o parte pe alta), înălțime 180 cm (de jos până sus). Exponatul poate conţine tehnică de calcul inclusă în model sau pentru prezentarea unor elemente grafice referitoare la proiect (fotografii, filme, grafice, simulări, modelări, etc.). Se pot ataşa modelului dosare şi notiţie cu privire la testările sau determinările făcute în cadrul experimentelor.

***Art. 7. Elemente de etica și deontologie***

Frauda ştiinţifică şi comportamentul imoral nu sunt acceptate la niciun nivel al desfășurării evenimentului. Acest lucru include: plagierea, folosirea sau prezentarea ideilor altor persoane ca fiind proiecte proprii.

Proiectele la care se dovedeşte frauda vor fi scoase din competiţie şi intenţia va fi popularizată în mediul educaţional şi ştiinţific.

***Art. 8. Cerințe obligatorii***

Participanții trebuie să accepte următoarele reguli:

* Toate proiectele trebuie să respecte elementele de etică prezentate mai sus.
* Este interzisă introducerea agenţilor patogeni, substanţelor chimice toxice sau oricăror substanţe periculoase în zona expoziţională.
* Exponatele trebuie să respecte cerinţele de expunere şi siguranţă prezentate în prezentul regulament.
* Este responsabilitatea fiecărui participant să verifice cerinţele şi restricţiile concursului.
* Se cere respectarea calendarului, a programului manifestării precum şi a condiţiilor de înscriere.

***Art. 9. Jurizare***

Aprobarea participării în concurs va fi realizată pe baza *Fişei de înscriere* și se face de către comitetul științific al manifestării.

Juriul va fi format din personalităţi cu preocupări în domeniul inventicii şi inovării la nivel naţional, cadre didactice universitare, reprezentanţi ai firmelor, organizatorilor și sponsorilor, jurnaliști de știință.

Jurizarea se va face prin discuţii individuale ale membrilor juriului cu autorul proiectului, studiul fişei de înscriere şi al exponatelor.

Criteriile de jurizare vor ţine cont de:

* Activitatea propriu zisă a tânărului în proiectul prezentat;
* Respectarea rigurozităţii ştiinţifice şi/sau matematice;
* Importanţa şi relevanţa proiectului în domeniu;
* Nivelul de aprofundare a temei;
* Nivelul de noutate al proiectului prezentat;
* Designul şi activitatea tânărului în scopul atingerii obiectivelor proiectului.

În discuţiile dintre juriu şi participanţi se vor urmări:

* Creativitatea,
* Abordarea ştiinţifică, complexitatea abordării studiului ce a dus la finalizarea temei,
* Utilitatea solutiei propuse,
* Claritatea prezentării proiectului (vizual şi oral).

Ierarhia lucrărilor stabilită în urma jurizării este considerată definitivă și nu sunt acceptate contestații, discuții sau completări cu privire la procedura de jurizare.

***Art. 10. Atenționări***

Nu este permisă folosirea în cadrul standului prezentat de:

* Organisme vii;
* Elemente de ţesut viu sau fluide ale corpului uman sau animal (sânge, urină, etc.);
* Materiale chimice periculoase sau puternic mirositoare;
* Substanţe sau dispozitivele riscante (otravă, droguri, arme, muniţii, dispozitive ascuţite, cu risc de spargere, substanţe inflamabile, lasere neprotejate, generatoare şi surse de radiaţie ionizantă, de ultraviolete sau infrasunete, flacără deschisă);
* Aparate cu risc în exploatare pentru concurent sau pentru public (ex. baterii deteriorate, surse de tensiune sau condensatori cu tensiune periculoasă şi cu bornele neizolate etc.)
* Premii, medalii anterior obţinute de către concurent, carduri bancare, steaguri, logo-uri de firma sau instituţii (cu excepţia instituţiei reprezentată), contracte şi/sau aprobări (grafice sau scrise) cu excepţia cazului în care acestea sunt incluse integral în proiect;
* Fotografii sau reprezentaţii vizuale descriind animale în tehnici chirurgicale, disecţii, necropsii sau alte proceduri de laborator, persoane minore (cu excepția cazurilor în care există acordul părinților).

1. **Anexa 1. FIȘA DE INSCRIERE**

|  |  |
| --- | --- |
| **Târgul Internațional de Inventică și Educație Creativă pentru Tineret**  **FIŞA DE ÎNSCRIERE – pagina 1 (pentru coordonator)** | *Vă rugam completaţi cu atenţie toate câmpurile* |
| **Denumirea proiectului înscris:**  **Numele autorului / autorilor:**  **Instituţia reprezentată:** | |
| **Rezumat** (maxim 1000 cuvinte - scopul, procedura / metoda ce stă la baza proiectului prezentat, informaţii referitoare la realizare, concluzii, alte elemente ce sunt reprezentative pentru lucrare şi care o pun în valoare): | **Autorii sunt:**   * A. studenti * B. masteranzi * C. doctoranzi * D. altă categorie ..............................   **Tip proiect:**   * I. individual * E. în echipă   **Este continuarea unui proiect anterior?**   * NU * DA   **De unde ati aflat de concurs?**   * Internet * Prieteni * Publicaţii * altele   **Ce credeţi despre concurs?**   * Nu e buna perioada de organizare * Ar trebui modificat regulamentul * Ar trebui popu-larizat mai mult * Altceva ............................   **Ce consideri ca e mai important pentru lucrarea prezentată**:   * Tema abordată? * Domeniul abordat? * Rezultatul obținut? |
| **Date de contact:**  Nume coordonator lucrare:  Adresă poştală: | Telefon:  E-mail: |

**VA ROG TRANSMITEŢI PREZENTA FIȘĂ ÎN TERMENUL STABILIT, PRIN E-MAIL LA [dam@usm.ro](mailto:dam@usm.ro)**